تقييم المطعم: بدأ بشكل رائع قبل اكثر من ١٠ سنين تقريباً ولكن له سنتين او اكثر وهو جالس يعذب في الزباين كيف؟ 
  
 فروعه بدات تنتشر وبالمقابل قام بزيادة الاسعار بشكل تدريجي حتى وصلت الحبة مع بشاور ٣٠ ريال 
  
 كان يقدم شوربة وماء وشطة وطحينية الخ 
  
 الان جعل الماء بفلوس والشوربة بفلوس والغى الطحينية وباقي الدور على الشطة يمكن يخليها حجز مسبق. 
  
 بالنسبة لفروعه فهي كثيرة اما الموظفين فتعاملهم سيء جداً واخص بالذكر فرع المية. 
  
 الطلبات تتاخر واحيان كثيرة تجي فيها برودة 
  
 المندي سيء جداً واذكر مره طلبنا مندي ولقينا لفيه الوان داخله لانه ماهو مطبوخ كويس وقلنا للعامل يغير الطلب  ويستبدله بمظبي. 
 وكان هذا في فرع نكاس &quot;خالد بن لوليد&quot; والعامل رفض التغيير في البداية وبعدين طلب مشرفهم وجاء المشرف ياكل من الدجاجة ويقول كويس طعمها وهذا ماهو دم وشي عادي وبعد هوشه غيرها وهو يقول انه عادي بس ابغيرها لكم. 
  
 عموماً لي تجارب كثيرة معهم سيئة وقررت مقاطعتهم للاسباب التالية: 
 ١- سوء الاكلات 
 ٢- اسعار مرتفعة جداً 
 ٣- لايقدم اي شيء مع الوجبات الا بفلوس 
 ٤- تاخر كبير للطلب واقصد الحساب والتجهيز 
 ٥- لامبالاة من قبل الموظفين وسوء تعامل في كافة الفروع تقريباً 
 ٦- عدم اهتمام المشرفين بالشكاوى المتكررة للزبائن 
 ٧- طلبات السفري زحمة وترتيبهم متخلف ولا اعلم هل التكدس هذا منهم ام من الزبائن لكي اكون صادقاً اعتقد انه من الزبائن. لكن هذا لايعفيهم من ضبط الناس في مطعمهم. 
 ٨- دورات المياه تذكرني بمحطات الطرق السريعه للاسف